text: "Eлектроразпределение Юг" ще отчита електромерите по редовния месечен график по време на празниците - Вестник "Старият Мост" - Новините от Свиленград, Любимец и региона
  Предишна Потреблението на електроенергия по коледните празници
  Следваща Остава седмица за промени и плащане на авансовия корпоративен данък за 2019 година
  Целта е, както всеки месец, да се следва редовният график на отчитане на електроенергията за клиентите на дружеството в Югоизточна България. В случай че поради отсъствие на клиентите по време на празниците няма осигурен достъп до онези електромери, които са в границата на собственост на клиентите, отчетниците на "Електроразпределение Юг" ще оставят съобщение клиентите да се свържат с дружеството за уговаряне на посещение на отчетник в удобно за тях време. Това може да стане с обаждане на денонощен тел. 0700 1 0007. Създадената организация в "Електроразпределение Юг" за отчитане цели спазване на изискванията на Правилата за измерване на количеството електрическа енергия (ПИКЕЕ) и запазване интереса на клиентите.
  Както и досега, конкретна информация за продължителността на отчетния период за всеки клиент е налична във фактурата за електроенергия, заедно с количеството консумирана електроенергия, срока на следващо отчитане, срока на следващо плащане, както и телефонен номер за връзка с дружеството. EVN България напомня, че традиционно месец декември се характеризира с повишена консумация на електроенергия. Тази тенденция става още по-изразена по време на коледните и новогодишни празнични и почивни дни. По-ниските температури през декември са предпоставка за по-висока консумация на електроенергия - основно за отопление и топла вода - спрямо ноември.
  В тази връзка всеки клиент следва да обърне внимание на начина си на потребление, което би дало директно отражение в стойността на неговата фактура за електроенергия. Важно е всеки периодично да следи своята консумация на електроенергия чрез сверяване данните от измервателния уред (електромер).